મુંબઇ : વરિષ્ઠ મ્યુઝીક ડાયરેક્ટર રવિન્દ્ર જૈનનું આજે નીધન થયુ હતું. તેઓ ઘણા લાંબા સમયથી મુંબઇની લીલાવતી હોસ્પિટલમાં દાખલ હતા. 71 વર્ષીય રવિન્દ્ર જૈન કિડનીની સમસ્યાથી પીડાતા હતા. તેઓને યુરિનલ ઇન્ફેશનની સમસ્યા હતી. જો કે થોડા દિવસોથી તેમની લથડતી તબિયત જોતા તેમને વેન્ટીલેટર પર રાખવામાં આવ્યા હતા. અત્રે ઉલ્લેખનીય છે કે, તબિયત કથળ્યા બાદ તેઓને નાગપુરી વોકાર્ડ હોસ્પિટલમાંથી મુંબઇની લીલાવતી હોસ્પિટલમાં ખસેડવામાં આવ્યા હતા. તેમને એર એમ્બ્યુલન્સ દ્વારા સવારે 8.30 વાગ્યે મુંબઇ લાવવામાં આવ્યા હતા. જો કે ત્યાર બાદ તેમની સારવાર કરી રહેલા ડોક્ટરનું કહેવું હતું તેમની તબિયત સુધારા પર છે. પરંતુ આજે તેમનું નિધન થઇ ગયું હતું.